Viquipèdia Discussió:Proposta de distinció d'alta qualitat d'un article/Rhynchocyon udzungwensis

message: Primer perdona que quan ho has tingut en avaluació no he tingut temps de mirar-ho, crec, que en aquest cas, l'article hauria de suplir la mida i les referències, (ja sé que de moment no es pot ampliar), amb una presentanció on no hi hagi tants enllaços en vermell (sobre tot d'espècies afins) que a la mateixa viqui NL. sí els tenen i podries traduir-los. És un suggeriment. --MarisaLR (discussió) 11:11, 14 jul 2008 (CEST)
replies: text: D'acord, ara m'hi poso. – Leptictidium (pm!) 13:24, 14 jul 2008 (CEST)
replies: text: : A més de les tres espècies afins, he creat també els articles sobre els dos biòlegs descobridors i un article sobre Rungwecebus kipunji. – Leptictidium (pm!) 19:21, 14 jul 2008 (CEST)
replies: text: :: Em sembla un molt bon article per la poca informació que se'n sap. Estaria bé que si poguessis anar actualitzant quan apareguin noves informacions, podrà ser de qualitat durant molt de temps.--KRLS , ✉ 15:17, 22 jul 2008 (CEST)
replies: text: :::És un article que fa pensar. Com ha de ser una AdQ? Malgrat ser curt i amb no massa referències, sembla complert i amb prou referències; però sóc partidari que caldria més desenvolupament. Té el suport d'una avaluació de la wiqui neerlandesa. Però, de moment, no tinc clar un pugui ser un AdQ i si un AB. Així, la majoria d'articles amb poca informació existent, per tant, curts, ben escrit i ben referenciat, podria ser AdQ. Tinc dubtes, i aquí els exposo.--Peer (discussió) 10:47, 11 ago 2008 (CEST)

message: Alguns comentaris:
* El capítol Descobriment i nom és una mica incoherent, el nom de l'espècie perferctament pot tenir un capítol independent, i més quan la denominació no va lligada al descobriment, si no a l'hàbitat
 Separades les seccions. – Leptictidium (pm!)  16:06, 24 ago 2008 (CEST)
* El primer paràgref del capítol Descobriment i nom és molt llarg i costa seguir el fil
 L'he separat en dos paràgrafs i he intentar alleugerir-lo un xic. – Leptictidium (pm!)  16:11, 24 ago 2008 (CEST)
* Com son aquestes trampes tradicionals que s'usen per caçar aquests animals? Son xarxes amb esquers d'aliment que quan trepitgen es tanquen com a les películes? Només es diu que son de niló i millors que les modernes, però no es descriu ni l'una ni l'altre. Una imatge d'una trampa no sobraria, i potser a a commons:trampes hi ha alguna semblant
 Són més o menys com les que descrius tu, però no exactament. Al Commons no n'hi ha cap imatge, i ni tan sols a Google no n'he trobat. – Leptictidium (pm!)  16:24, 24 ago 2008 (CEST)
* Com és que hi ha una taula 1 però no hi ha més taules? Falta alguna o és un error? 
 No n'estic segur, però segons tinc entès, sempre es numeren les taules/figures encara que n'hi hagi només un, no? – Leptictidium (pm!)  16:24, 24 ago 2008 (CEST)
* Hi ha una frase que diu A més d'aquests exemplars, l'espècie és coneguda per quaranta-nou imatges fotogràfiques i unes altres quaranta observacions: Es pot mencionar l'autor d'aquest material? En la frase no queda clar que sigui el Sr. Rovero, de fet tal com està escrit tampoc ho és del tot que ho sigui de la resta d'observacions i troballes anteriors tret de la primera de la llista.  Si ho és, cal reescriure la frase perquè ho digui explícitament, que va continuar les observacions i tal i cual...
 Ja estan atribuïdes les imatges i observacions. – Leptictidium (pm!)  16:27, 24 ago 2008 (CEST)
* Es podria referenciar, encara que ja estiguin en la bibliografia, com a notes les revistes Mammalia i Journal of Zoology, i sobretot canviar la frase: "en un article a...", que és molt poc precisa per la importància que té per al coneixement de l'espècie aquesta publicació. 
  Referències afegides! La frase no l'he canviat, el terme "article" és el més habitual i ja és prou precís. – Leptictidium (pm!)  16:33, 24 ago 2008 (CEST)
* Es diu que els exemplars trobats estan a museus però no es diu a quins.
 No he aconseguit localitzar de quins museus es tracta.
* Les frases "que la descrigueren com a Rhynchocyon udzungwensis Rathbun & Rovero, 2008", "quan es descrigué Elephantulus myurus Thomas & Schwann, 1906" i altres similars no tenen una estructura gaire catalana: els noms formen part de la espècie? El diccionari català admet "&" com a paraula? Son una referència en la que t'has deixat el codi <ref></ref>? Òbviament crec que és la darrera i cal reescriure-les perquè siguin comprensibles, però igualment cal canviar els "&" per "i" atès que son conjuncions que no formen part dels noms propis.
 El Codi Internacional de Nomenclatura Zoològica requereix que les atribucions d'autor conjuntes estiguin enllaçades amb el símbol &. Quan se cita l'autoritat que descrigué una espècie, s'escriu tot seguit del nom, sense parèntesis ni res (per exemple, "Leptictidium Tobien, 1962.") – Leptictidium (pm!)  16:59, 24 ago 2008 (CEST)
* De les tres referències que manquen a la frase R. udzungwensis fou la primera musaranya elefant vivent descoberta des del 1906, quan es descrigué Elephantulus myurus (1) Thomas & Schwann, 1906. Des d'aleshores, només se n'havia descrit una subespècie vivent (Rhynchocyon cirnei shirensis (2) Corbet & Hanks, 1968) i una espècie fòssil (Nementchatherium senarhense (3) Tabuce et al., 2001). manquen els noms complets dels naturalistes i les publicacions on s'han documentat les troballes.
  Afegeixo les referències, però, com he dit més amunt, no se citen els noms complets dels naturalistes en aquests casos. – Leptictidium (pm!)  17:08, 24 ago 2008 (CEST)
* Hi ha moltes frases, especialment a inici de paràgrefs en temps present que incorporen el nom com a primera paraula, del tipus R. udzungwensis fou la primera musaranya elefant vivent descoberta des del 1906, manca l'article el abans del nom. 
 Els noms científics d'espècie o gènere no porten article excepte quan es refereix a un exemplar concret (per exemple, "el Rhynchocyon més antic conegut data de..."). – Leptictidium (pm!)  16:56, 24 ago 2008 (CEST)
* Com llegint l'article el primer cop que et trobes amb Rhynchocyon cirnei reichardi és en la taula 1, aquest primer cop ha d'estar com a nom complet i no amb les inicials R. c. reichardi. de fet, hi ha una profusió de R. udzungwensis que és de molt mal llegir, sempre millor el nom complet, tret de en taules, però en el seu defecte es pot substituïr per eufemismes aquesta espècie aquestes mussaranya elefant o altres per l'estil, més que llegir  
 Afegida una aclaració que la musaranya elefant gegant és Rhynchocyon cirnei, perquè se sàpiga a quina espècie pertanyen les subespècies. He substituït alguns R. udzungwensis per altres expressions com les que suggeries, però els que queden els he deixat amb el nom abreujat perquè és així com se sol fer en la literatura zoològica. – Leptictidium (pm!)  17:21, 24 ago 2008 (CEST)
* En el mapa que hi ha a la fitxa, sobre l'àfrica oriental apareixen uns colors blau, verd i fúcsia que no es diu a què corresponen i fan de mal entendre el mapa, la vista va cap al fúcsia. 
 Carregat un nou mapa que no pot causar confusió. – Leptictidium (pm!)  16:44, 24 ago 2008 (CEST)
* Seria interessant saber per què son boscos protegits, explicant mínimament com és la jungla de muntanya del West Kilombero Scarp Forest Reserve: el seu tamany, vegetació característica, fauna, etc, doncs només sabem que hi ha les dues muntanyes i la vall de 20 km entremig, i deixar pas a un nou enllaç, encara que sigui vermell. Et deixo un mapa que pots incorporar, perquè la quantitat d'imatges, igual que la de referències, és molt pobre, doncs informalment parlem que els AdQ han de tenir-ne 20, de referències. 
* Podries mencionar que el seu hàbitat ha estat proposat per Tanzània com patrimoni de la humanitat
 Afegida una frase al respecte. – Leptictidium (pm!)  17:26, 24 ago 2008 (CEST)
* En el segon paràgref del capítol Difusió, hàbitat i comportament hi ha barrejats comportament, hàbitat i alimentació, que es poden separar en paràgrefs diferents, queda massa barrejat, passant d'un tema al següent molt de pressa.
 Separats. – Leptictidium (pm!)  17:37, 24 ago 2008 (CEST)
* El comportament social, encara que no se'n conegui gaire, no està gens elaborat. Es dona per entès que son carnívors, però estaria bé explicitar-ho millor. Viuen en grups? Tenen depredadors que els ataquin? Hi ha coses bàsiques en la vida de les espècies que es pot posar que encara son desconegudes.
 Això seria recerca original. A diferència del tema reproductiu, en què les musaranyes elefant són més homogènies, el comportament social d'aquests animals és molt més divers. No es pot extrapolar el comportament d'una espècie a partir del comportament d'algunes espècies del grup (algunes són monògames, altres no, i algunes són més socials que les altres). – Leptictidium (pm!)  17:36, 24 ago 2008 (CEST)
* Es pot detallar més el tema dels embarassos? Quantes cries poden tenir a l'hora? Quant temps s'estima que de gestació? Si no se sap, es pot posar que és desconegut encara.
 He afegit informació general sobre les musaranyes elefant com a grup. No es tenen dades de l'espècie en concret. – Leptictidium (pm!)  17:36, 24 ago 2008 (CEST)
Ja m'avisaràs quan estiguin canviats per canviar el vot. --Panotxa (discussió) 03:23, 24 ago 2008 (CEST)
thread_title: Comentaris d'en Panotxa